<b>ומה שנאמר והיה לך לאות על ידך.</b> ובשל ראש לא הזכיר לך לפי שהם אות גם לאחרים שנאמר <small>(דברים כח י)</small> וראו כל עמי הארץ כי שם ה' נקרא עליך ויראו ממך ואמר מר אלו תפילין שבראש <small>(ברכות ו.)</small>. ומה שמניחין של יד תחילה ואחר כך של הראש ובהסרתן מסירים של ראש תחילה, לפי ששלשה סרסורי עבירה הם העין רואה והלב חומד וכלי המעשה גומרים <small>(רש"י שלח טו לט)</small> וא"כ בשל יד הרוב כי שם הלב והיד ועל כן המקום ההוא צריך שמירה מן החטא ביותר מבשל ראש, ע"כ יקדים לתקן המקום ההוא וכן בהסרה יהיו על היד תמיד.


